Koska nimelliskorkoon sisältyy ainoastaan lainasta suoritettava korko, eikä lainasta aiheutuvia muita kustannuksia, ei se ole paras mahdollinen lainojen vertailemiseen. Eri lainantarjoajat voivat veloittaa kuluja erilaisella rakenteella, jolloin osa toimijoista veloittaa suhteessa enemmän kuluja ja vähemmän korkoa. Tästä johtuen nimelliskoroltaan halvin laina ei välttämättä ole lainanottajalle edullisin vaihtoehto.
Nimelliskorkoa huomattavasti parempi vertailuun käytettävä luku on nimelliskoron sijaan todellinen vuosikorko, joka sisältää kaikki lainasta maksettavat vuosittaiset kustannukset.